A pénteki munkaidő lejárta előtt nem sokkal tájékoztatást kaptak a fővárosi kormányhivatali dolgozók, melyben azt közölték velük, hogy július 1-től, azaz hétfőtől módosul az ügyfélfogadási rend az I-XXIII. kerületi kormányablakokban, értesült az Index.

A módosítás rövidítést jelent, mégpedig a következőképp.

Eddigi nyitvatartás:

Hétfő 7–17

Kedd 8–17

Szerda 8–20

Csütörtök 8–18

Péntek 8–14.

(Ez az általános nyitvatartás, sok helyen már most is rövidítésekkel működnek a kormányablakok bizonyos ügytípusoknál.)

Új nyitvatartás:

Hétfő 7–17

Kedd 9–17

Szerda 10–20

Csütörtök 9–17

Péntek 9–13.

Ez összesen 7 óra csökkenés hetente.

Úgy tudjuk, György István kormánymegbízott a kerületi polgármestereknek is kiküldött egy körlevelet erről. György István azt írta, az ügyfelek helyben történő értesítéséről ő gondoskodott.

A kormanyablak.hu-n egyébként már az új nyitvatartás van fenn.

Bár a kormánymegbízott nem indokolta a lépést a körlevélben, a döntés oka minden bizonnyal az égető emberhiány, amiről itt írtunk bővebben.

(Borítókép: Földi Imre / MTI)